     ร้านป้าณี กม.100 ร้านอาหารริมทางร้านอยู่ก่อนจะขึ้นเขาสกครับ ร้านอาหารตามสั่งเล็กๆตอนแรกก็ไม่คาดหวังมากครับเพราะเด็กๆหิวข้าวกันเลยจอดพักให้รองท้องกันก่อนเพราะอีกไกลกว่าจะถึงเขาหลัก 

     ร้านมีโต๊ะนั่งทานอยู่ไม่กี่โต๊ะครับเลยเลือกนั่งบนศาลาแปดเหลี่ยมหน้าร้าน และที่ร้านก็เป็นร้านขายของชำด้วย เลยทำให้ความมั่นใจเหลือไม่ถึง 40% แต่ไหนๆก็นั่งแล้ว ลองซักตั้งครับ

     อาหารที่ทานวันนี้มีดังนี้ครับ

  - สะตอผัดกะปิกุ้ง จานนี้เริ่ดมากคขอแนะนำเลยครับ รสชาติเผ็ดนำ เค็มตาม หวานนิดๆ ส่วนกุ้งที่ใส่มาสดมากครับ

  - ต้มยำรวมน้ำใส รสชาติพอใช้ได้ครับ อ่อนเปรี้ยวไปหน่อย แต่ของทะเลที่ใสมาสดดีครับ 

  - ไข่เจียว รสชาติมาตรฐานครับ ทานคู่กับผัดสะตอเข้ากั๊น เข้ากัน

  - น้ำพริก ผัก ฟรี ไม่รู้ว่าเป็นน้ำพริกอะไรครับ แต่รู้อย่างเดียวว่าอร่อยมาก ผักก็สด ถูกใจสุดๆครับ

     สรุป ร้านริมทางอาหารใช้ได้ครับและราคาไม่แพงครับ 

     